Mario (pelisarja)
Mario on Nintendon menestynein videopelisarja. Sen ensimmäinen osa, "Mario Bros.", julkaistiin vuonna 1983 pelihalleissa, mutta pelin päähahmo Mario oli nähty jo vuonna 1980 "Donkey Kong" -nimisessä pelissä. Sarjan ensimmäinen varsinainen konsolipeli "Super Mario Bros." on Guinnessin ennätysten kirjan mukaan kautta aikojen myydyin videopeli, ja sarjan pelejä on myyty maailmanlaajuisesti 184 miljoonaa kappaletta . Pelisarjan päähahmo Mario on myös Nintendon virallinen maskotti.
Mario vs. Donkey Kong 2: March of the Minis
Mario vs. Donkey Kong 2: March of the Minis on Nintendon kehittämä ja julkaisema pulmapeli Nintendo DS:lle. Se julkaistiin vuonna 2006 Yhdysvalloissa ja muualla maailmassa 2007. Peli on jatkoa vuonna 2004 Game Boy Advancelle julkaistulle pelille Mario vs. Donkey Kong. Uutta verrattuna edelliseen peliin on muun muassa Mini-Mariojen liikuttaminen stylus-kynällä Marion sijaan, yli 80 mutkikasta ja haastavaa kenttää sekä erityisesti DS:lle suunniteltu tasoeditori. Lisäksi peli hyödyntää Nintendo Wi-Fi Connection-nettipalvelua. Nintendo DSi:n DSiWaressa on pelille myös kolmas osa: .